CELEX: 32017R1973
Language: hr
Date: 2017-10-30 00:00:00
Title: Uredba Komisije (EU) 2017/1973 оd 30. listopada 2017. o izmjeni Uredbe (EZ) br. 2074/2005 u pogledu službenih kontrola proizvoda ribarstva koje su ulovila plovila koja plove pod zastavom države članice i koji su uneseni u Uniju nakon što su preneseni u trećim zemljama te o utvrđivanju obrasca zdravstvenog certifikata za te proizvode (Tekst značajan za EGP. )

31.10.2017   
               
               
                  HR
               
               
                  Službeni list Europske unije
               
               
                  L 281/21
               
            UREDBA KOMISIJE (EU) 2017/1973
      оd 30. listopada 2017.
      o izmjeni Uredbe (EZ) br. 2074/2005 u pogledu službenih kontrola proizvoda ribarstva koje su ulovila plovila koja plove pod zastavom države članice i koji su uneseni u Uniju nakon što su preneseni u trećim zemljama te o utvrđivanju obrasca zdravstvenog certifikata za te proizvode
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 9. drugi stavak,
      uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 16. drugi stavak,
      budući da:
      
                  (1)
               
               
                  Kako bi se zaštitilo javno zdravlje i zdravlje životinja, za proizvode iz Unije koji se prenose, uz skladištenje ili bez njega, kroz treće zemlje smatra se da više ne ispunjavaju zahtjeve za te proizvode utvrđene u zakonodavstvu Unije. Stoga se Direktivom Vijeća 97/78/EZ (3) utvrđuje da države članice moraju osigurati provedbu veterinarskih pregleda na pošiljkama tih proizvoda unesenima u Uniju iz trećih zemalja.
               
            
                  (2)
               
               
                  Uredbom (EZ) br. 853/2004 utvrđuju se određena pravila o higijeni hrane životinjskog podrijetla kojih se moraju pridržavati subjekti u poslovanju s hranom, uključujući pravila za proizvode ribarstva. K tome, Uredbom (EZ) br. 854/2004 utvrđuju se pravila za službene kontrole koje je potrebno provesti na proizvodima životinjskog podrijetla namijenjenima prehrani ljudi. Uredbom (EZ) br. 854/2004 utvrđuje se da pošiljke proizvoda životinjskog podrijetla pri njihovu ulasku u Uniju mora pratiti isprava koja udovoljava određenim zahtjevima te da se na tim proizvodima moraju provesti službene kontrole u skladu s navedenom uredbom.
               
            
                  (3)
               
               
                  Uredbom Komisije (EZ) br. 2074/2005 (4) utvrđuju se obrasci zdravstvenih certifikata i dokumenata za uvoz određenih proizvoda životinjskog podrijetla za potrebe uredaba (EZ) br. 853/2004 i (EZ) br. 854/2004, uključujući obrazac za uvoz proizvoda ribarstva u njezinu Prilogu VI.
               
            
                  (4)
               
               
                  Države članice i organizacije dionika zatražile su od Komisije da izradi obrazac zdravstvenog certifikata za pošiljke proizvoda ribarstva namijenjene prehrani ljudi koje su ulovila plovila koja plove pod zastavom države članice i koji su preneseni u trećim zemljama, uz skladištenje ili bez njega, koji mora potpisati nadležno tijelo u trećoj zemlji kako bi se uskladile informacije koje je potrebno navesti pri ulasku tih pošiljki na područje Unije.
               
            
                  (5)
               
               
                  Obrazac zdravstvenog certifikata trebao bi izričito upućivati na relevantne odredbe koje se odnose na iskrcaj, istovar i skladištenje proizvoda ribarstva iz Priloga III. odjeljka VIII. poglavlja II. i VII. Uredbe (EZ) br. 853/2004.
               
            
                  (6)
               
               
                  Obrazac zdravstvenog certifikata trebao bi isto tako biti kompatibilan za uporabu s računalnim veterinarskim sustavom TRACES (5), koji se upotrebljava za razmjenu zdravstvenih certifikata između trećih zemalja i država članica.
               
            
                  (7)
               
               
                  Stoga je potrebno izraditi usklađeni obrazac zdravstvenog certifikata koji nadležno tijelo u trećoj zemlji kroz koju se proizvodi ribarstva prenose mora potpisati prije njihove otpreme u Uniju.
               
            
                  (8)
               
               
                  Uredbu (EZ) br. 2074/2005 stoga bi trebalo na odgovarajući način izmijeniti.
               
            
                  (9)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Uredba (EZ) br. 2074/2005 mijenja se kako slijedi:
      
                  (a)
               
               
                  umeće se sljedeći članak 6.c:
                  „Članak 6.c
                  Zahtjevi koji se odnose na službene kontrole proizvoda ribarstva koje su ulovila plovila koja plove pod zastavom države članice i koji ulaze u Uniju nakon što su preneseni u trećim zemljama, uz skladištenje ili bez njega
                  1.   Proizvodi ribarstva namijenjeni prehrani ljudi koje su ulovila plovila koja plove pod zastavom države članice i koji su istovareni, uz skladištenje ili bez njega, u trećim zemljama prije ulaska u Uniju različitim prijevoznim sredstvima moraju biti popraćeni zdravstvenim certifikatom koji je izdalo nadležno tijelo te treće zemlje i koji je ispunjen u skladu s obrascem zdravstvenog certifikata utvrđenim u Dodatku VIII. Prilogu VI.
                  2.   Treća zemlja u kojoj se obavlja prijenos mora se nalaziti na popisu iz članka 11. stavka 1. Uredbe (EZ) br. 854/2004.
                  3.   Ako su proizvodi ribarstva iz stavka 1. istovareni i prevezeni u skladište smješteno u trećoj zemlji navedenoj u tom stavku, to se skladište mora nalazi na popisu iz članka 12. Uredbe (EZ) br. 854/2004.
                  4.   Ako se proizvodi ribarstva iz stavka 1. utovaruju na plovilo koje plovi pod zastavom treće zemlje, ta se treća zemlja mora nalaziti na popisu iz članka 11. stavka 1. Uredbe (EZ) br. 854/2004, a plovilo se mora nalaziti na popisu iz članka 12. Uredbe (EZ) br. 854/2004.
                  Taj zahtjev ne odnosi se na kontejnerska plovila koja se upotrebljavaju za prijevoz proizvoda ribarstva u kontejnerima.”;
               
            
                  (b)
               
               
                  Prilog VI. mijenja se u skladu s Prilogom ovoj Uredbi.
               
            Članak 2.
      Ova Uredba stupa na snagu trećeg dana od dana objave u Službenom listu Europske unije.
      Primjenjuje se od 1. srpnja 2018.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. listopada 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 139, 30.4.2004., str. 55.
      
      
         (2)  SL L 139, 30.4.2004., str. 206.
      
      
         (3)  Direktiva Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).
      
         (4)  Uredba Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanju od Uredbe (EZ) br. 852/2004 Europskog parlamenta i Vijeća i o izmjeni uredbi (EZ) br. 853/2004 i (EZ) br. 854/2004 (SL L 338, 22.12.2005., str. 27.).
      
         (5)  Odluka Komisije 2004/292/EZ (SL L 94, 31.3.2004., str. 63.).
      
         PRILOG
         U Prilogu VI. Uredbi (EZ) br. 2074/2005 dodaje se sljedeći Dodatak VIII.:
         „
               Dodatak VIII. Prilogu VI.
               
                  Obrazac zdravstvenog certifikata za proizvode ribarstva namijenjene prehrani ljudi koje su ulovila plovila koja plove pod zastavom države članice i koji su preneseni u trećim zemljama, uz skladištenje ili bez njega
               
               Tekst slike
               
                  Veterinarski certifikat za EU
                  Dio I.: Podaci o otpremljenoj pošiljci
                  I.1. Pošiljatelj
                  Naziv
                  Adresa
                  Tel.
                  I.2. Referentni broj certifikata
                  I.2.a.
                  I.3. Središnje nadležno tijelo
                  I.4. Lokalno nadležno tijelo
                  I.5. Primatelj
                  Naziv
                  Adresa
                  Poštanski broj
                  Tel.
                  I.6.
                  I.7. Zemlja podrijetla
                  Oznaka ISO
                  I.8. Regija podrijetla
                  Oznaka
                  I.9. Zemlja odredišta
                  Oznaka ISO
                  I.10.
                  I.11. Mjesto podrijetla
                  Naziv
                  Broj odobrenja/registracijski broj
                  Adresa
                  I.12.
                  I.13. Mjesto utovara
                  Adresa
                  I.14. Datum otpreme
                  I.15. Prijevozno sredstvo
                  Zrakoplov Brod Željeznički vagon
                  Cestovno vozilo Drugo
                  Identifikacija:
                  Upućivanja na dokumente:
                  I.16. Ulazna granična inspekcijska postaja u EU-u
                  I.17.
                  I.18. Opis robe
                  I.19. Oznaka robe (oznaka HS)
                  I.20. Količina
                  I.21. Temperatura proizvoda
                  Sobna Ohlađen Zamrznut
                  I.22. Broj pakiranja
               
               Tekst slike
               
                  I.23. Broj plombe/kontejnera
                  I.24. Vrsta pakiranja
                  I.25. Roba je namijenjena:
                  za prehranu ljudi
                  I.26.
                  I.27. Za uvoz ili ulaz u EU
                  I.28. Identifikacija robe
                  Vrsta (znanstveni naziv)
                  Vrsta obrade
                  Brojevi odobrenja/registracijski brojevi plovilā (*)
                  Broj pakiranjā
                  Neto masa
               
               Tekst slike
               
                  ZEMLJA
                  Proizvodi ribarstva preneseni u trećim zemljama
                  II. Podaci o zdravlju
                  II.a. Referentni broj certifikata
                  II.b.
                  II.1. Potvrda o javnom zdravlju
                  Ja, niže potpisani službeni inspektor, izjavljujem da sam upoznat s relevantnim odredbama uredbi (EZ) br. 178/2002, (EZ) br. 852/2004, (EZ) br. 853/2004 i (EZ) br. 854/2004 te potvrđujem da su prethodno opisani proizvodi ribarstva:
                  — iskrcani i istovareni na higijenski način iz odobrenih/registriranih plovila (navesti brojeve odobrenja/registracijske brojeve i nazive država članica koje su države zastave) u skladu s relevantnim zahtjevima iz Priloga III. odjeljka VIII. poglavlja II. Uredbe (EZ) br. 853/2004,
                  — prema potrebi, skladišteni u odobrenim hladnjačama (navesti brojeve odobrenja) u skladu s relevantnim zahtjevima iz Priloga III. odjeljka VIII. poglavlja VII. Uredbe (EZ) br. 853/2004,
                  — prema potrebi, utovareni na higijenski način na odobrena plovila (navesti brojeve odobrenja država članica ili trećih zemalja i naziv država članica ili trećih zemalja koje su države zastave) u skladu s relevantnim zahtjevima iz . Priloga III. odjeljka VIII. poglavlja I. i VIII Uredbe (EZ) br. 853/2004,
                  — prema potrebi, utovareni u kontejner (navesti broj kontejnera) ili u kamion (navesti registracijski broj kamiona i prikolice) ili u zrakoplov (navesti broj leta) u skladu sa zahtjevima iz Priloga III. odjeljka VIII. poglavlja VIII. Uredbe (EZ) br. 853/2004,
                  — popraćeni ispisom (**) očevidnikā ili njihovih relevantnih dijelova (**).
                  (**) Prihvaća se i u elektroničkom obliku.
                  Napomene
                  Dio I.:
                  — Rubrika I.7.: navesti naziv treće zemlje otpreme.
                  — Rubrika I.11.: mjesto podrijetla: navesti naziv, adresu i broj odobrenja hladnjače u trećoj zemlji otpreme ili, ako nije bilo skladištenja u hladnjači, navesti naziv i broj odobrenja ili registracijski broj plovila podrijetla koje plovi pod zastavom države članice.
                  — Rubrika I.15.: navesti prijevozno sredstvo u kojem roba napušta treću zemlju otpreme. U slučaju brodova hladnjača/brodova za prijevoz hlađenog tereta navesti naziv plovila, broj odobrenja i državu zastave, u slučaju ribarskog plovila navesti registracijski broj i državu zastave. Ako je prijevozno sredstvo kontejner, kamion ili zrakoplov, potrebno je navesti iste informacije kao u četvrtoj alineji dijela II.1.
                  — Rubrika I.19.: upotrijebiti odgovarajuće oznake Harmoniziranog sustava (HS) Svjetske carinske organizacije iz sljedećih tarifnih brojeva: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106.
                  — Rubrika I.23.: identifikacija kontejnera/broj plombe: serijski broj plombe potrebno je upisati samo ako je plomba postavljena na kontejner pod nadzorom nadležnog tijela koje izdaje certifikat.
                  — Rubrika I.28.: vrsta obrade: navedite je li proizvod rashlađen, zamrznut ili prerađen.
                  (*) Prema potrebi uključuje ribarsko plovilo, brod tvornicu, brod hladnjaču i brod za prijevoz hlađenog tereta.
                  Službeni inspektor
                  Ime (tiskanim slovima): Kvalifikacija i titula:
                  Datum: Potpis:
                  Pečat:
               
            ”